open-index/open-wikipedia-markdown huggingface dataset:
שירות האזרחות וההגירה של ארצות הברית

**שירות האזרחות וההגירה של ארצות הברית** (באנגלית: **U.S. Citizenship and Immigration Services – USCIS**) היא הסוכנות הפדרלית האחראית על ניהול ופיקוח ההגירה החוקית לארצות הברית. הסוכנות היא חלק מהמחלקה לביטחון המולדת של ארצות הברית (Department of Homeland Security – DHS).שירות האזרחות וההגירה פועל תחת מחלקה לביטחון המולדת של ארצות הברית ובראשה עומד מנהל הסוכנות, הממונה על ידי נשיא ארצות הברית באישור הסנאט. משרדי הסוכנות ממוקמים בוושינגטון הבירה, עם מרכזי שירות אזוריים ברחבי ארצות הברית ומשרדים קונסולריים ברחבי העולם.

## היסטוריה
### ראשית הפיקוח הפדרלי על ההגירה (1891–1906)
הפיקוח הפדרלי על ההגירה בארצות הברית החל בשנת 1891, כאשר הקונגרס ייסד את המשרד הראשון לענייני הגירה (Office of Immigration) במסגרת מחלקת האוצר של ארצות הברית.

עם הגידול בהגירה בתחילת המאה ה-20, התרחבו גם תפקידי עובדי ההגירה הפדרליים. בשנת 1906, בעקבות חקיקה חדשה, נוספה למשרד ההגירה האחריות על פיקוח על תהליך ההתאזרחות (Naturalization), מה שהוביל להקמת לשכת ההגירה (Bureau of Immigration).

### הקמת שירות ההגירה וההתאזרחות (INS) (2002–1933)
במהלך השפל הגדול (Great Depression), בשנת 1933, נשיא ארצות הברית הורה על איחוד כל תפקידי ההגירה וההתאזרחות הפדרליים תחת גוף אחד – שירות ההגירה וההתאזרחות (INS - Immigration and Naturalization Service). במשך 70 שנה, INS היה אחראי על ניהול תהליכי ההגירה, אכיפת חוקי ההגירה, ופיקוח על בקרת הגבולות.

בשנת 2002, בעקבות פיגועי 11 בספטמבר 2001 והצורך ברפורמות ביטחוניות מקיפות, הקונגרס האמריקאי חוקק את חוק ביטחון המולדת (Homeland Security Act), אשר פירק את INS והעביר את סמכויותיו לגופים חדשים.

### הקמת USCIS (2003–הווה)
ב-1 במרץ 2003, במסגרת רפורמות ביטחון הפנים, הוקמה שירותי האזרחות וההגירה של ארצות הברית (USCIS). תפקידו המרכזי של USCIS הוא ניהול תהליכי ההגירה החוקיים והענקת זכויות למבקשי מעמד בארצות הברית, תוך שיפור הביטחון והיעילות של המערכת.

בנוסף, חוק ביטחון המולדת של 2002 יצר שני גופים נוספים שתפסו את סמכויות האכיפה של INS:
* רשות ההגירה והאכיפה (ICE - Immigration and Customs Enforcement) – האחראית על אכיפת חוקי ההגירה וזיהוי מהגרים בלתי חוקיים.
* רשות המכס והגנת הגבולות (CBP - Customs and Border Protection) – האחראית על אבטחת הגבולות והפיקוח על כניסה לארצות הברית.

USCIS, לעומת זאת, מתמקד אך ורק בניהול שירותי ההגירה והאזרחות, תוך דגש על עיבוד בקשות לתושבות קבע (גרין קארד), התאזרחות, ויזות עבודה, איחוד משפחות, מעמד פליט ומקלט מדיני.

## תפקידים ותחומי אחריות
#### USCIS אחראית על מגוון רחב של שירותי הגירה ואזרחות, ובהם
* הענקת אזרחות אמריקאית – ניהול הליך ההתאזרחות (Naturalization) עבור תושבי קבע המבקשים להפוך לאזרחים אמריקאים.
* הנפקת גרין קארד – עיבוד בקשות למעמד תושב קבע חוקי (LPR).
* ויזות עבודה ומשקיעים – טיפול בבקשות אשרות עבודה, כולל ויזות H-1B, L-1, O-1 ו-EB-5 למשקיעים.
* איחוד משפחות – עיבוד בקשות הגירה לקרובי משפחה של אזרחים ותושבים קבועים.
* מקלט מדיני ומעמד פליט – ניהול בקשות למקלט מדיני ומתן מעמד פליט.
* הנפקת מסמכים – הנפקת אישורי עבודה (EAD), מסמכי נסיעה, ומסמכים אחרים הקשורים לסטטוס ההגירה.

## קישורים חיצוניים

## הערות שוליים

קטגוריה:המחלקה לביטחון המולדת של ארצות הברית
קטגוריה:הגירה לארצות הברית
קטגוריה:ארגוני הגירה ממשלתיים
הצבא הלאומי הסורי

**הצבא הלאומי הסורי** (בערבית: **الجيش الوطني السوري**) הידוע גם בשם **הצבא הסורי החופשי הנתמך על ידי טורקיה** היא קואליציה של קבוצות אופוזיציה סוריות חמושות המשתתפות במלחמת האזרחים בסוריה. הצבא הלאומי הסורי מורכב מסיעות מורדים שונות שהופיעו בתחילת מלחמת האזרחים, ב-2011, והוא הוקם רשמית בשנת 2017 בחסות טורקיה, המספקת מימון, הכשרה ותמיכה צבאית.

## היסטוריה
הצבא הלאומי הסורי התפצל מתוך הצבא הסורי החופשי, קואליציה רופפת של קבוצות אופוזיציה חמושות שנוסדה ב-29 ביולי 2011 על ידי קציני צבא סורים שערקו.
לאחר שטורקיה גינתה רשמית את משטרו של בשאר אל-אסד בנובמבר 2011, היא סיפקה תחילה נשק, אימונים ומקלט לצבא הסורי החופשי. בעוד שבתחילה היה המתנגד העיקרי של ממשלת סוריה, הצבא הסורי החופשי נחלש בהדרגה בגלל קרבות פנימיים, חוסר מימון וקבוצות איסלאמיסטיות יריבות. באוגוסט 2016, טורקיה החלה להרכיב קואליציה חדשה של קבוצות מורדים סוריות, שכללה רבים מלוחמי הצבא החופשי הסורי לשעבר. מטרתה הייתה ליצור כוח אופוזיציה מגובש ואפקטיבי יותר. בנוסף בעקבות מבצע מגן פרת, שאפה ממשלת טורקיה להבטיח להעצמה הישגים טריטוריאליים, ולשם כך שיתפה פעולה עם ממשלת הביניים הסורית בהקמת "צבא לאומי".

[ממוזער|שמאל|200px|לוחמי הצבא הלאומי הסורי ליד מחוז ג'נדיריס באזור הספר מצפון ל[חלב (עיר)|חלב, 11 בפברואר 2018]]

המטרות הרשמיות של הצבא הלאומי הסורי היו ליצור "אזור בטוח" בצפון סוריה, להתגבש עם פלגים אחרים של המורדים, ולהילחם הן בכוחות הממשל הסורי והן באסלאמיסטים. נוכחותו התרחבה לנפת אידליב השכנה במהלך המתקפה הצפון-מערבית של ממשלת סוריה ב-2019, ולאחר מכן היא שילבה את החזית הלאומית לשחרור ב-4 באוקטובר 2019.

הצבא הלאומי הסורי פעל ביאום הדוק עם טורקיה,, ואף תואר כ"צבא עזר" של הכוחות המזוינים של טורקיה וכ"שכירי חרב" על ידי מבקריהם. מחוץ לסוריה, לוחמי הצבא הלאומי הסורי נפרסו על ידי טורקיה ככוח פרוקסי, למשל בסכסוכים מלוב ועד עבר הקווקז.

[ממוזער|שמאל|200px|[נגמ"ש לחימה אמפיבי מסוג FNSS ACV-15 שהגיע כסיוע מטורקיה]]

בסוף נובמבר 2024 השתתף הצבא הלאומי הסורי לצד היאת תחריר א-שאם מבצע שחר החירות, חלק ממתקפות המורדים הסורים ב-2024 שהובילו לנפילת משטר אל-אסד. הצבא הלאומי הסורי כבש גם אזורים בשליטת משטר אסד וגם כאלה שהיו בשליטת הכוחות הסוריים הדמוקרטיים באזורים הכפריים של חלב, כולל הערים מנבג', תל רפעת ואזור שהבה .

בינואר 2025 דווח כי שר החוץ הטורקי הקאן פידאן הודיע כי פלגי הצבא הלאומי הסורי ישתלבו בהכוחות המזוינים של סוריה. בוועידת הניצחון של המהפכה הסורית, שהתקיימה ב-29 בינואר 2025, הודיעו מרבית הפלגים של האופוזיציה החמושה, כולל הצבא הלאומי הסורי, על פירוקן, והן שולבו במשרד ההגנה החדש שהוקם. אף על פי כן, במרץ של אותה שנה היו דיווחים כי יחידות הצבא הלאומי הסורי תקפו מוצבים של הכוחות הסוריים הדמוקרטיים בצפון סוריה.

## הערות שוליים

קטגוריה:מלחמת האזרחים בסוריה: ארגונים
קטגוריה:צבאות לא סדירים
סיפורי צדיקים (שיר)

"**סיפורי צדיקים**" הוא סינגל שהוקלט על ידי הזמרת הישראלית אודיה בהשתתפות הזמר בן צור. את השיר הוציאה ב-4 במרץ 2025 לאור חברת התקליטים הליקון ארומה מיוזיק יחד עם כל רצועות המיני-אלבום "כל הלחנים נגמרו".

## רקע וכתיבה
השיר נכתב והולחן על ידי שני המבצעים, אבי אוחיון, יאיר אלייצור ואופיר כהן. על הפקתו המוזיקלית היו אחראים שמעון יחיא, אופיר כהן נתנאל, בן גיאת ושי ואגוס. השיר עוסק בדמויות מרכזיות במסורת היהודית ומציג מסר של אמונה, חוסן והתמודדות עם קשיים. הוא נפתח בסיפור על בעל התניא, המדגיש שליטה עצמית ואיפוק, ולאחר מכן מתאר את רבי שמעון בר יוחאי, מחבר ספר הזוהר, שלמד תורה במערה במשך שלוש עשרה שנים. לצד דמותו מופיע הציטוט החסידי "כל העולם גשר צר מאוד והעיקר לא לפחד כלל".

בהמשך עוסק השיר בעקדת יצחק ובתגובותיה של שרה אמנו, המתוארת כמי שלא שרדה את הצער. הוא מזכיר גם את רבי מאיר בעל הנס ואת סיפורה של סוליקה חגואל, שהעדיפה למות על קידוש השם. השיר מסתיים בסיפורו של רבי עקיבא, שהחל ללמוד תורה רק בגיל ארבעים, כמסר לכך שכוח רצון מאפשר לאדם להתעלות ולראות את האלוהות.

השיר נפתח בביתו של בן צור בשיר "טאטע תטהר", שבוצע במקור על ידי אלייצור.

## הצלחה מסחרית
"סיפורי צדיקים" הפך ללהיט ברחבי מדינת ישראל. הוא השומע רבות בתחנות הרדיו במדינה. במצעד הפזמונים של היטליסט הגיע בשיאו למקום השלישי.

## מיקומי שיא

## קישורים חיצוניים

## הערות שוליים

קטגוריה:שירי אודיה
קטגוריה:שירי בן צור
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אודיה
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהולחנו על ידי אופיר כהן
קטגוריה:שירים שהופקו על ידי שמעון יחיא
קטגוריה:שירים על אלוהים
קטגוריה:סינגלים בהוצאת הליקון ארומה מיוזיק
פרפרים (שיר של אודיה)

"**פרפרים**" הוא סינגל שהוקלט על ידי הזמרת הישראלית אודיה. את השיר הוציאה ב-4 במרץ 2025 לאור חברת התקליטים הליקון ארומה מיוזיק יחד עם כל רצועות המיני-אלבום "כל הלחנים נגמרו".

## רקע וכתיבה
"פרפרים" נכתב והולחן על ידי אודיה, צליל קליפי, אלמוג קריאף ונדב אהרוני, שגם הפיק אותו מוזיקלית. אורי בנאי קיבל קרדיט עבור הלחן והכתיבה, כיוון שהשיר מכיל סימפול מהלהיט בביצועו "פרפרים". השיר מציג אווירה רוחנית ומלאת תקווה דרך דימויים של גשם, פרפרים לבנים ומלאכים. הדוברת חווה שפע והתרוממות נפש כשהגשם נוגע בה, ורואה בכך סימן מאלוהים. הפזמון, עם הפרפרים העפים לאור והשירים הנכנסים לנפש, מבטא חיפוש אחר משמעות ונחמה. החזרה על הדלת הנפתחת מרמזת על ציפייה למפגש מחודש, אולי עם אדם אהוב או עם תחושת שלמות רוחנית.

## הצלחה מסחרית
"פרפרים" נהיה ללהיט ברחבי מדינת ישראל. הוא השומע רבות בתחנות הרדיו במדינה. ב הגיע בשיאו למקום השני.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי נדב אהרוני
קטגוריה:שירים שנכתבו על ידי צליל קליפי
קטגוריה:שירים שהולחנו על ידי אודיה
קטגוריה:שירים שהולחנו על ידי נדב אהרוני
קטגוריה:שירים שהולחנו על ידי צליל קליפי
קטגוריה:שירים שהופקו על ידי נדב אהרוני
קטגוריה:שירים על פרפרים
קטגוריה:סינגלים בהוצאת הליקון ארומה מיוזיק
קטגוריה:סינגלים שהגיעו למקום הראשון בעשירייה
חולמת (שיר של אודיה)

"**חולמת**" הוא סינגל שהוקלט על ידי הזמרת הישראלית אודיה. את השיר הוציאה ב-4 במרץ 2025 לאור חברת התקליטים הליקון ארומה מיוזיק יחד עם כל רצועות המיני-אלבום "כל הלחנים נגמרו".

## רקע וכתיבה
"חולמת" נכתב על ידי אודיה ואבי אוחיון, שגם הלחינו אותו לצד מתן דרור, המפיק המוזיקלי של השיר. הוא מתאר מערכת יחסים מורכבת בין הדוברת לגבר המאוהב בה אך חושש להביע את רגשותיו. היא מציגה את עצמה כמי שגדלה ברחובות בת ים, אוהבת אתגרים ו"חיה על הקצה", בעוד שהוא מהוסס ופוחד. הפזמון משקף את הפער ביניהם — בעוד היא חולמת ומנגנת, הוא כותב אך לא מעז לפעול.

הפזמון הוא סימפול לשיר "מאמי זה נגמר" של עומר אדם.

## הצלחה מסחרית
"חולמת" הפך ללהיט ברחבי מדינת ישראל. הוא השומע רבות בתחנות הרדיו במדינה. במצעד הפזמונים של היטליסט הגיע בשיאו למקום הראשון.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אודיה
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על חלומות
קטגוריה:סינגלים שהגיעו למקום הראשון בהיטליסט
קטגוריה:סינגלים בהוצאת הליקון ארומה מיוזיק
מה אעשה

"**מה אעשה**" הוא שיר של הזמר-יוצר הישראלי ארז לב ארי. השיר נכתב והולחן על ידי בן ארי, יצא לאור בשנת 2007 ובדצמבר של אותה שנה נכלל באלבום הבכורה שלו, "שמחת הפרטים הקטנים".

## רקע, יצירה ויציאה לאור
את השיר כתב והלחין הזמר-יוצר הישראלי ארז לב ארי לאחר ריב שערך עם בת זוגו הדס לב ארי. השיר יצא לאור בשנת 2007 ובדצמבר של אותה שנה נכלל באלבום הבכורה שלו, "שמחת הפרטים הקטנים".

## גרסאות כיסוי
ב-22 בדצמבר 2020 יצא לאור גרסת כיסוי של השיר שבוצעה על ידי הזמרים הישראלים נועם בנאי ולאה שבת בעיבוד והפקה של גלעד שמואלי, כחלק מאלבום הקאברים "צו השעה - צו שלישי".

במהלך השנים ביצע ארז את השיר מספר פעמים יחד עם הזמר-יוצר הישראלי אביתר בנאי ובדצמבר 2023 נכלל קאבר של השיר בביצועו של בנאי באלבום האולפן השמיני שלו, "עוגן במים".

## ניתוח מוזיקלי
בשיר שואל לב ארי מה יעשה אם הבת זוגו תברח ממנו ומה יעשה עם הכעס העצום שיש בו, ומבקש מאלוהים שישמור לו עליה ושישמור גם עליו עצמו כדי שלא ישתגע.

## מיקומי שיא

## קישורים חיצוניים

## הערות שוליים

קטגוריה:שירים בעברית
בית הכנסת מיוזנברג

**בית הכנסת מיוזברג**, רשמית **הקהילה העברית מיוזברג**, היא קהילה יהודית אורתודוקסית מודרנית ובית כנסת, הממוקם בפרוור מיוזנברג, בקייפטאון רבתי, באזור הכף המערבי של דרום אפריקה. הקהילה הוקמה בשנת 1924, ובית הכנסת הושלם בשנה שלאחר מכן.

## היסטוריה
אבן הפינה למבנה הונחה ב-14 בפברואר 1924 על ידי הרב א.פ בנדר, שהיה קודם רב בית הכנסת בשכונת הגנים במרכז קייפטאון. הבנייה הסתיימה בסוף 1925 ובית הכנסת נפתח רשמית ב-1926. הוא נבנה כדי לשרת הן את אוכלוסיית התושבים היהודים הגדלה והן את הכמות הגבוהה של נופשים יהודים מיוזנברג. 600 משפחות יהודיות ממזרח אירופה התיישבו בעיירה בשנות ה-20 של המאה ה-20 הרב ליונל מירוויס שירת את הקהילה כמו גם בנו, הרב אפרים מירוויס (שאחר כך שימש הרב הראשי של בריטניה), שהוביל את תפילות הימים הנוראים בבית הכנסת. בטקס חשיפת לוח כחול בהשתתפות ראש הממשלה לשעבר של הכף המערבי, הלן זיל, זכה בית הכנסת לכבוד על משמעותו ההיסטורית בשנת 2021.

מאז 2020, הקהילה מנוהלת על ידי הרב במשרה מלאה, ריאן ניומן. לדברי ניומן: "מיוזברג עשויה להיות הקהילה היהודית הגדולה ביותר בדרום אפריקה במהלך החגים. יש לנו מניין של למעלה מחמישים גברים בכל יום. אתה לא יכול ללכת דקה על החוף מבלי לראות קבוצת אנשים שאתה מכיר יושבים יחד. המדהים הוא שאתה רואה כאן יהודים מכל קשת האורתודוקסיה . יש לך אנשים - ולעיתים קרובות מרבני חב"ד שונים, וכו'. כולם מתאחדים יחד בבית כנסת אחד".

הרב הראשי של דרום אפריקה, וורן גולדשטיין ומקבילו בבריטניה, הרב אפרים מירוויס, השתתפו בחגיגות המאה לקהילה בינואר 2024.
## קישורים חיצוניים

## הערות שוליים

קטגוריה:בתי כנסת אשכנזיים
קטגוריה:קייפטאון
קטגוריה:יהדות דרום אפריקה
נארוטו שיפודן: יורשי רצון האש

**נארוטו שיפודן: יורשי רצון האש** (ביפנית: 劇場版 NARUTO-ナルト- 疾風伝 火の意志を継ぐ者) הוא סרט אמנויות לחימה יפני מונפש משנת 2009 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי מסאהיקו מוראטה והופק על ידי סטודיו פיירו. זהו הסרט העלילתי השישי באורך מלא בזיכיון של נארוטו.

הקרנת הבכורה של הסרט התקיימה ביפן ב-1 באוגוסט 2009. גרסת הסרט עם הדיבוב האנגלי, שהופקה על ידי Viz Media, יצאה לשווקים בארצות הברית ב-23 באוקטובר 2012.

## תקציר העלילה
מספר שינובים רבי עוצמה נעלמים בזה אחר מכפר הענן הנסתר, כפר הערפל הנסתר, כפר החול הנסתר וכפר הסלע הנסתר. בעקבות כך כפר העלה הנסתר, אשר ממנו לא נעלמו שינובים, מואשם בהיעלמויות המסתוריות וישנה כעת סכנה ממשית לפרוץ מלחמת עולם נוספת. מאוחרי ההיעלמויות המסתוריות עומד השינובי העריק הירוקו, אשר פיתח טכניקה שמאפשרת לו לגנוב יכולות תורשתיות משינובים אחרים להם הוא זקוק על מנת להפוך לבן אלמוות, וכל מה שחסר לו כעת על מנת לעשות זאת זה לגנוב את היכולת התורשתית של קאקאשי האטקה. לאחר שקאקאשי נעלם נארוטו וחבריו יוצאים להציל את המנטור שלהם ולסכל את מזימותיו המרושעות של הירוקו לפני שיהיה מאוחר מדי.

## מדבבים

## הפקה
הסרט הופק על ידי סטודיו פיירו ובוים על ידי מסאהיקו מוראטה. התסריט נכתב על ידי ג'ונקי טקאגאמי.

## קישורים חיצוניים
*  (ביפנית)

קטגוריה:סרטי אנימה מ-2009
קטגוריה:סרטי 2009
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
עבדאללה חנין

רבי **עבדאללה כצ'יר חנין** (? – אוגוסט 1859, י"ד באב ה'תרי"ט) היה מגדולי פייטני יהדות עיראק.

## ביוגרפיה
נולד לכצ'יר בבגדאד. היה תלמידו של רבי אליהו יהושע עובדיה. שימש כדיין בבגדאד, חתום על פסק דין בנוגע לירושת הגביר יעקב בן צמח.

כתב מעל 100 שירים ופיוטים. מתוכם נדפסו 13 בספרי הפזמונים הפופולריים שיצאו בבגדאד ובהודו, את פיוטים אלו נהגו יהודי בבל לשיר בשבתות מיוחדות, חגים ואירועים שונים. אברהם בן-יעקב הדפיס 30 פיוטים ממנו, 17 מתוכם לא פורסמו קודם לכן.

אחד הפיוטים הבולטים שכתב הוא פיוט לשבת בשם "עוזי אליך אשמורה" רבי יוסף חיים מבגדאד כתב פיוט על בסיס פיוט זה. כתב גם פיוטים לכבוד אנשים שונים דוגמת רבי רפאל קצין והגביר דוד ששון.

כתב את הפיוט החרות על מצבתו של שיך יצחק גאון. ואת הפיוטים החרותים על שלושת הקירות של קבר יחזקאל הנביא.

חיבר ספר בשם עובד אלהים אשר נשאר בכתב יד, מצוטט בספר כסף צרוף של רבי יוסף בן יוסף. בכתב ידו שיר השירים עם מדרש ותרגום. והעתקה שלו לספר פרי עץ הדר - תיקון לט"ו בשבט, סלימאן ששון העתיק מהאחרון ופרסמו בקיצור ביומנו "דברי דוד".

נפטר בי"ד באב ה'תרי"ט, ידיעה על מותו התפרסמה בעיתון דורש טוב לעמו שיצא בבומביי. במקום בו שכן ביתו נבנה מדרש בית זלכה.

בנו היה סלמאן חזן בית הכנסת שעל יד קבר שיך יצחק גאון, מצאצאיו רבי נסים כדורי חזן.

## קישורים חיצוניים
* 
* 
* 
* משה שבת, **[[ישיבות בגדאד]]**, כרך שני, ירושלים תשע"א, עמ' 337-339

## הערות שוליים
}

קטגוריה:בגדאד: רבנים
קטגוריה:פייטנים
קטגוריה:דיינים
קטגוריה:נפטרים ב-1859
פנים בית הכנסת הפורטוגזי באמסטרדם

**פנים בית הכנסת הפורטוגזי באמסטרדם** הוא יצירה של הצייר ההולנדי מהמאה ה-17, עמנואל דה ויט. הציור מתאר את פנים בית הכנסת הפורטוגזי באמסטרדם, שנבנה בין השנים 1671–1675 והוקדש בשנת 1675. זהו אחד מציורי הפנים הבודדים של בית הכנסת מתקופה זו, וידוע שהוא היחיד שנעשה במאה ה-17.

דה ויט, שהתפרסם בציורי פנים כנסיות ומבנים ציבוריים באמסטרדם, בחר לתאר את פנים בית הכנסת במהלך תפילה. בציור נראים מתפללים יהודים, חובשים כובעים ועוטים טליתות בצבע צהוב חיוור. במרכז, מעט שמאלה, נראית התיבה (הבימה) שממנה קוראים בתורה, ועליה עומדים החזן ופרנס בית הכנסת. בקיר האחורי נראה ההיכל (ארון קודש).

בית הכנסת הפורטוגזי נבנה עבור קהילת היהודים הספרדים שהתיישבו באמסטרדם בסוף המאה ה-16, וזכו בה לחופש דת יחסי. בית הכנסת מסמל את הסובלנות הדתית ששררה ברפובליקה ההולנדית באותה תקופה. מקורות בני הזמן מעידים כי בית הכנסת נחשב לאתר תיירות, דבר המשתקף גם בציור: מרבית הדמויות בקדמת הבמה הן מבקרים לא-יהודים. הציור יוצא דופן בכך שהוא מציג את פנים בית הכנסת, בעוד שרוב הייצוגים האמנותיים מהתקופה מתמקדים בחזיתות חיצוניות או בציורי נוף עירוניים. ידוע כי דה ויט צייר לפחות שלוש גרסאות של פנים בית הכנסת.

הציור נבזז במהלך השואה מבעליו נתן כץ מדירן, הולנד, לאחר שזוהה בטעות כ"פנים כנסייה". הוא יועד להיכלל באוסף האמנות של המוזיאון שאדולף היטלר תכנן להקים בעיר לינץ.

## הערות שוליים

קטגוריה:ציורי שמן
קטגוריה:ציורים בעלי מוטיב יהודי
קטגוריה:ציורים מהמאה ה-17
קטגוריה:כלבים באמנות
צבעבלוקס

**צבעבלוקס** (באנגלית: **Colourblocks**) היא תוכנית טלוויזיה מבית היוצר של ה-BBC, ששודרה לראשונה בשנת 2022. זוהי הסדרה השלישית מבית היוצר של הסדרות "אלפאבלוקס" ו"נאמברבלוקס". הסדרה הייתה הפופולרית ביותר לאחר הסדרה "הגן הקסום - לילה זונק".

בישראל משודרת הסדרה בדיבוב לעברית החל מ-13 במרץ 2023. בתחילה היא שודרה בערוץ הופ!, ולאחר מכן עברה לערוץ לולי. החל מ-1 בספטמבר 2025 צפויה שהסדרה תשדר בערוץ A+, עם דיבוב מחדש ועם תחת השם "**קולורבלוקס**". בגרסת דיבוב זו "ארגמן" הפך ל"סגול" ו"סגול לילך" הפך ל"ארגמן".

## עלילה
הסדרה מציגה דמויות צבעוניות שחיות בממלכת צבעים, המכונה "קולורלנד" (בעברית: ארץ הצבעים). כל פרק מתמקד בצבע אחר, מלמד על תכונותיו, כיצד הוא מתערבב עם צבעים אחרים וכיצד ניתן להשתמש בו בחיי היומיום. הסדרה עושה שימוש בשירים לצורך העברת המסרים.

## דמויות

### הדמויות הראשיות
* **אדום** – משולש אדום, נרגש ועצוב, בפרק הראשון, משתמשת רק בצבע האדום.
* **כחול** – ריבוע כחול, רגוע ויפה, בפרק השני, משתמש רק בצבע הכחול.
* **צהוב** – עיגול צהוב, מצחיק ושמח, בפרק השלישי, משתמש רק בצבע הצהוב.
* **ירוק** – ריבוע ועל ראשה חצי עיגול ירוק, טבעי וחמודה, בפרק השישי, משתמשת רק בצבע הירוק.
* **כתום** – טיפה כתומה, נמרץ וכועס, בפרק העשרי, משתמשת רק בצבע הכתום.
* **סגול**  – טרפז סגול, גיבור ומלכותי, בפרק 12, משתמש רק בצבע הסגול.
### דמויות אחרות
* **אינדיגו** – ריבוע אינדיגו, אחד מחידת הקשת,
* **ארגמן / סגול לילך** – טרפז ארגמן, אחד מחידת הקשת,
* **שחור** – עיגול שחור, מופיע בפרק 18,
* **לבן** – עיגול לבן, מופיע בפרק 18,
* **אפור** – עיגול אפור, מופיע בפרק 25,
* **אפור כהה**– עיגול אפור כהה, מופיע בפרק 25,
* **אפור בהיר** – עיגול אפור בהיר, מופיע בפרק 25,
* **ציאן** – ריבוע ציאן, אחד מצוות ההדפסות,
* **מג'נטה** – משולש מג'נטה, אחד מצוות ההדפסות,
* **ורוד** – משולש ורוד עם כובע על ראשו, כיפי ונעים, בפרק 21, משתמש רק בצבע הוורוד.
* **חום** – טיפה חומה עם כובע על ראשו, חוקר במדבר, בפרק 22, משתמש רק בצבע החום.

## מדבבים
### ערוץ הופ! וערוץ לולי
הדיבוב העברי בוים על ידי רועי גבע, והופק על ידי ענבר שטגר עזרא באולפני דאבי דאב.

### ערוץ A+
הדיבוב העברי בוים על ידי תמי ברק, והופק על ידי עדי וולוצקי.

## שידור הסדרה

## משחק חינוכי
הסדרה יצא משחק חינוכי בשם "Colourblocks World".

## ראו גם
* אלפאבלוקס
* נאמברבלוקס

## קישורים חיצוניים
* 

* 
* צבעבלוקס באתר ערוץ לולי
* צבעבלוקס באתר ערוץ A+
* מידע על הסדרה

## הערות שוליים

קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:סדרות CBeebies
קטגוריה:ערוץ לגדול חכם סדרות
קטגוריה:סדרות טלוויזיה בריטיות לילדים
רוזי אפיונג

**רוזי אפיונג** (באנגלית: **Rosey Effiong**; נולדה ב-8 במאי 2001) היא אתלטית אמריקאית, אלופת עולם (בודפשט 2023) בריצת שליחים משולבת 4x400 מטר ואלופת עולם (טוקיו 2025) בריצת שליחות 4x400 מטר.

## ביוגרפיה
אפיונג הצטרפה לאוניברסיטת ארקנסו בשנת 2020.

### 2023
#### אלופת עולם
באליפות העולם שנערכה בבודפשט שבהונגריה באוגוסט זכתה במדליית זהב בריצת שליחים 4x400 מטר משולב יחד עם ג'סטין רובינסון, מת'יו בולינג ואלכסיס הולמס בשיא עולם חדש של 3:08.80 דקות, לפני הממלכה המאוחדת (3:11.06 דקות) וצ'כיה (3:11.98 דקות), אשר אושר על-ידי התאחדות האתלטיקה הבין-לאומית בחודש נובמבר באותה שנה. בריצת שליחות 4x400 מטר נפסלה הרביעייה האמריקאית בשלב המוקדמות.

### 2025
באליפות העולם באולם שנערכה בנאנג'ינג שבממלכה המאוחדת במרץ סיימה במקום שישי בריצת 400 מטר בתוצאה של 52.90 שניות.

## שיאים אישיים
### אצטדיון
* ריצת 400 מטר: 49.72 שניות (2024)

### אולם
* ריצת 400 מטר: 50.54 שניות (2023)

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:אתלטיות אמריקאיות
קטגוריה:אצניות אמריקאיות
קטגוריה:אלופות עולם באתלטיקה
קטגוריה:טקסס: אתלטים
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
נכט

**נכט (גם נאכט)** הוא שם משפחה אשכנזי וגרמני שפירושו לילה.

קטגוריה:שמות משפחה אשכנזיים
קטגוריה:שמות משפחה גרמניים
נארוטו שיפודן: המגדל האבוד

**נארוטו שיפודן: המגדל האבוד** (ביפנית: 劇場版 NARUTO-ナルト-疾風伝 ザ・ロストタワー) הוא סרט אמנויות לחימה יפני מונפש משנת 2010 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי מסאהיקו מוראטה והופק על ידי סטודיו פיירו. זהו הסרט העלילתי השביעי באורך מלא בזיכיון של נארוטו.

הקרנת הבכורה של הסרט התקיימה ביפן ב-31 ביולי 2010. גרסת הסרט עם הדיבוב האנגלי, שהופקה על ידי Viz Media, יצאה לשווקים בארצות הברית ב-17 בספטמבר 2013.

## תקציר העלילה
על נארוטו מוטלת המשימה ללכוד את הנינג'ה העריק מוקאדה באזור החורבות של העיר רוראן. כאשר מוקאדה מפעיל מכשיר מסתורי אשר נארוטו חוזר בזמן 20 שנה אל העבר, שם הוא פוגש את מינאטו נאמיקאזה - אביו לעתיד והאיש שנועד להפוך להוקאגה הרביעי שיציל את כפר העלה הנסתר - וכמו גם גרסה צעירה יותר של מוקאדה, אשר פועל כעת לשנות את העבר. כאשר נארוטו מבין שמוקאדה מהווה איום מהותי, נארוטו מחליט לשתף פעולה עם מינאטו ונסיכת העיר, שרה, על מנת לסכל את מזימותיו המרושעות של מוקאדה.

## מדבבים

## הפקה
הסרט הופק על ידי סטודיו פיירו ובוים על ידי מסאהיקו מוראטה. התסריט נכתב על ידי ג'ונקי טקאגאמי.

## קישורים חיצוניים
*  (ביפנית)

קטגוריה:סרטי אנימה מ-2010
קטגוריה:סרטי 2010
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
צבי הרקוביץ

**צבי הורציו הרקוביץ** (נולד ב-21 בדצמבר 1945) הוא כלכלן ישראלי, פרופסור אמריטוס בחוג לכלכלה באוניברסיטת תל אביב, ופרופסור באוניברסיטת רייכמן.

## קורות חיים
צבי הורציו הרקוביץ נולד בעיר רוסאריו בארגנטינה ועלה לישראל בשנת 1969 בגיל 24.

למד כלכלה באוניברסיטה העברית בירושלים. את התואר הראשון סיים בשנת 1973, ואת התואר השני ב-1975. את עבודת הדוקטורט שסיים בשנת 1980, עשה בהנחייתו של הכלכלן רוברט בארו באוניברסיטת רוצ'סטר בארצות הברית.

בשנת 1980 חזר לישראל והצטרף כחבר סגל בחוג בכלכלה באוניברסיטת תל אביב. במהלך השנים התקדם והיה לפרופ׳ מן המניין, עד לפרישתו. הוא פרסם מחקרים רבים שעסקו במדיניות מוניטרית ופיננסית ומקרו כלכלה.

הרקוביץ כיהן בתפקידים שונים, היה יועץ למחלקת המחקר של בנק ישראל, והחל משנת 2017 חבר בוועדה המוניטרית של הבנק. הוא כיהן כיועץ גם בבנקים הפדרליים במיניאפוליס, שיקגו וריצ'מונד בארצות הברית. כמו כן היה מרצה אורח באוניברסיטאות שונות בחו"ל.

נכון לשנת 2025 הוא פרופסור בבית הספר אריסון למינהל עסקים, בית ספר טיומקין לכלכלה באוניברסיטת רייכמן.

## קישורים חיצוניים

* קורות החיים של צבי הרקוביץ – רשימת פרסומים, באתר אוניברסיטת תל אביב 

## הערות שוליים

קטגוריה:סגל אוניברסיטת רייכמן: כלכלה
קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת רוצ'סטר
קטגוריה:חברי הוועדה המוניטרית של בנק ישראל
קטגוריה:עולים בשנות ה-1960
קטגוריה:ישראלים שנולדו ב-1945
הבדלים מגדריים אצל אוטיסטים

**הבדלים מגדריים באוטיזם** באים לידי ביטוי בהימצאות, באופן ההצגה ובתהליכי האבחון. גברים ונערים מאובחנים עם אוטיזם בתדירות גבוהה יותר לעומת נשים ונערות. קיימת מחלוקת האם הפער נובע מהבדלים בשיעורי הפרעות על הספקטרום האוטיסטי בין המינים, או שהמדובר בשכיחות אבחון פחותה יותר בקרב נשים.  ישנן עדויות לכך שנשים ונערות עשויות לקבל אבחנה מאוחרת יותר בהשוואה לגברים ונערים, אך הממצאים בנושא אינם חד משמעיים.

## רקע
הנס אספרגר היה אחד הראשונים שחקרו אוטיזם, כאשר במחקריו נכללו אך רק גברים. חוקר מוקדם נוסף, ליאו קנר, תיאר "הפרעות אוטיסטיות של מגע רגשי" בקבוצה שכללה שמונה בנים ושלוש בנות.

## דיספוריה מגדרית אצל אוטיסטים
מחקרים מצביעים על הימצאות גבוהה יותר של דיספוריה מגדרית אצל אנשים עם הפרעת הספקטרום האוטיסטי, אך יש מחסור בנתונים מדויקים על זהות מגדרית בקבוצה זו. מחקר השווה בין 90 גברים ו-219 נשים עם הפרעת הספקטרום לבין 103 גברים ו-158 נשים ללא ההפרעה, ומצא שבקרב אנשים עם הפרעת הספקטרום היו שיעורים גבוהים יותר של דיספוריה מגדרית. המחקר גם מצא כי תכונות אוטיסטיות משפיעות על זהות מגדרית ויכולות לשנות את הקשר בין נטייה מינית לחוויית המגדר. ממצאים אלו מדגישים את הצורך במודעות למגוון המגדרי בקרב אנשים עם הפרעת הספקטרום, על מנת לתמוך בהם ולשמור על רווחתם הנפשית.
## הערות שוליים

קטגוריה:אוטיזם
אוויר (פסל)

**אוויר** הוא פסל עירום מונומנטלי מאת האמן הצרפתי אריסטיד מאיול, שנוצר בשנת 1938. הפסל יצוק בעופרת ומתאר דמות נשית אידיאלית הנראית כמרחפת בחלל. הוא נוצר בהזמנת עיריית טולוז שבדרום צרפת, במטרה להנציח את טייסי שירות הדואר האווירי ל'אֵירוֹפּוֹסטַל (l'Aéropostale) שנהרגו במהלך שירותם. הפסל הופק במהדורה של שישה עותקים. דוגמאות מן המהדורה מצויות במוזיאון קרולר-מילר, בגלריה לאמנות של אוניברסיטת ייל, בגני טווילרי בפריז, במוזיאון פול גטי בלוס אנג'לס, במוזיאון נורטון סימון ובמוזיאון קימבל לאמנות.

## תיאור היצירה
הפסל מתאר דמות נשית עירומה הנראית כתלויה בחלל. אף שנעשה בעופרת – חומר כבד – פני השטח החלקים בגוון אפור-כחלחל יוצרים תחושת קלילות וריחוף. הדמות נשענת בעדינות על ירכה הימנית, בעוד רגליה וידה השמאלית שלוחות קדימה ויוצרות קו אופקי חזק, המשוכפל גם בבסיס שעליו היא מונחת. תנוחת הגוף יוצרת תחושת איזון מדויק על מרכז כובד דמיוני, ומדגישה את המתח בין יציבות לתנועה, ובין השהיה לריחוף.

פניה וגופה של הדמות אידיאליים – הם אינם מייצגים אישה מסוימת אלא מהווים ייצוג סמלי של יסוד האוויר. הפסל הושלם על בסיס מודל ראשוני בגבס, שהיה גרסה מוגדלת של דגם מוקדם יותר: פסל קטן עשוי טרקוטה שיצר מאיול כמה עשורים קודם לכן, ובו נראית דמות שוכבת על בדי בד הנישאים ברוח. מאיול נהג להשתמש בדמות הנשית כסמל למרכיבים שונים בטבע, כמו הים, עונות השנה ואף נושאים מופשטים ובלתי מוחשיים כדוגמת אוויר.

## קישורים חיצוניים

## הערות שוליים

קטגוריה:פסלים (יצירות)
קטגוריה:נשים בפיסול
עבד א-רחמן שרפקנדי

**עבד א־רחמן שרפקנדי** (בכורדית: **عەبدولڕەحمان شەرەفکەندی**; ), הידוע בשם העט **הז'אר** (בכורדית: **هه‌ژار** ; בפרסית: **هژار**), היה סופר, משורר, מילונאי, בלשן ומתרגם כורדי מפורסם מאיראן. הוא נולד במהאבאד ב-13 באפריל 1921 ונפטר ב-21 בפברואר 1991.

הז'אר היה אחיו של הפוליטיקאי הכורדי סאדק שרפקנדי (1938–1992), שהיה המזכיר הכללי השני של המפלגה הדמוקרטית הכורדית של איראן.

## עבודתו
הז'אר היה אחד הסופרים הכורדים הפוריים ביותר. הוא כתב 24 ספרים וזכה להכרה בזכות עבודות רבות, ביניהן עריכה ופרשנות לשיריו של מלאיה ג'זירי בכורדית סוראנית, תרגום יצירותיו של חאני  לכורדית סוראנית, תרגום הקוראן לכורדית, יצירת המילון הראשון כורדי-פרסי באיראן, ותרגום שיריו של עומר ח'יאם לכורדית תוך שמירה על המשקל המקורי.

אחד השירים המוכרים ביותר של הז'אר, "לנצח כורדי", תורגם לאנגלית על ידי טיילר פישר והיידר חזרי, והוא מופיע באנתולוגיה "Essential Voices: Poetry of Iran and Its Diaspora".

## קישורים חיצוניים

## הערות שוליים

קטגוריה:משוררים כורדים
קטגוריה:איראנים שנולדו ב-1921
קטגוריה:נפטרים ב-1991
נארוטו שיפודן: כלא הדמים

**נארוטו שיפודן: כלא הדמים** (ביפנית: 劇場版 NARUTO-ナルト- ブラッド・プリズン) הוא סרט אמנויות לחימה יפני מונפש משנת 2011 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי מסאהיקו מוראטה והופק על ידי סטודיו פיירו. זהו הסרט העלילתי השמיני באורך מלא בזיכיון של נארוטו.

הקרנת הבכורה של הסרט התקיימה ביפן ב-27 ביולי 2011. גרסת הסרט עם הדיבוב האנגלי, שהופקה על ידי Viz Media, יצאה לשווקים בארצות הברית ב-18 בפברואר 2014.

## תקציר העלילה
נארוטו מופלל בהריגת שני שינובים וניסיון התנקשות בחיי ראיקגאה, מנהיג כפר הענן הנסתר. בעקבות כך הוא נלכד ונשלח לכלא ידוע לשמצה המכונה "כלא הדמים" שם כוחותיו נחתמים ונלקחים ממנו. נארוטו מחליט לבסוף לברוח, להוכיח את חפותו, ולחשוף את המזימה המרושעת של הסוהר הראשי.

## מדבבים

## הפקה
הסרט הופק על ידי סטודיו פיירו ובוים על ידי מסאהיקו מוראטה. התסריט נכתב על ידי אקירה היגאשייאמה.

## קישורים חיצוניים
* 

קטגוריה:סרטי אנימה מ-2011
קטגוריה:סרטי 2011
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
נארוטו שיפודן: הדרך אל הנינג'ה

**נארוטו שיפודן: כלא הדמים** (ביפנית: ロード・トゥ・ニンジャ ナルト・ザ・ムービー) הוא סרט אמנויות לחימה יפני מונפש משנת 2012 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי הייאטו דאטה והופק על ידי סטודיו פיירו. זהו הסרט העלילתי התשיעי באורך מלא בזיכיון של נארוטו.

הקרנת הבכורה של הסרט התקיימה ביפן ב-28 ביולי 2012.

## תקציר העלילה
טובי מפעיל על נארוטו וסאקורה סוג של גנג'וטסו מיוחד ששולח אותם ליקום חלופי בו לחבריהם יש אישיות שונה בתכלית, ובו הוריו של נארוטו, מינאטו וקושינה, עודם בחיים. בעוד שבתחילה נארוטו נרגש לפגוש את הוריו, בהמשך הוא מבין שמדובר באשליה שנועדה להוליך אותו שולל. בעקבות כך נארוטו חייב למצוא את הכוח לדחות את המציאות הכוזבת, לסכל את התוכנית של טובי, ולחזור אל העולם אותו הוא עזב.

## מדבבים

## הפקה
הסרט הופק על ידי סטודיו פיירו ובוים על ידי הייאטו דאטה. התסריט נכתב על ידי יוקה מיאטה.

## קישורים חיצוניים
* האתר הרשמי

קטגוריה:סרטי אנימה מ-2012
קטגוריה:סרטי 2012
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
נארוטו שיפודן: נארוטו האחרון

**נארוטו שיפודן: נארוטו האחרון** (ביפנית: ザ・ラスト ナルト・ザ・ムービー) הוא סרט אמנויות לחימה יפני מונפש משנת 2014 המבוסס על סדרת המאנגה והאנימה נארוטו מאת מסאשי קישימוטו. הסרט בוים על ידי טסונאו קובאיאשי והופק על ידי סטודיו פיירו. זהו הסרט העלילתי העשירי באורך מלא בזיכיון של נארוטו. הסרט משמש כגשר בין עלילת סדרת נארוטו המקורית לעלילת סדרת ההמשך של בורוטו.

הקרנת הבכורה של הסרט התקיימה ביפן ב-6 בדצמבר 2014.

## תקציר העלילה
שנתיים לאחר מלחמת השינובים הגדולה הרביעית, טונרי אוטסוטסקי גורם לירח להתחיל לנוע לעבר כדור הארץ באופן המאיים להרוס את כדור הארץ. אוטסוטסקי עושה זאת משום שהוא מעוניין להעניש את האנושות. לאחר שטונרי אוטסוטסקי חוטף את האנאבי האיוגה, נארוטו מוביל צוות הכולל את הינאטה היוגה, סאקורה הארונו, שיקמארו נארה וסאי אשר יוצא במטרה להציל את האנאבי האיוגה ולסכל את תוכניתו של טונרי לפני שיהיה מאוחר מדי.

## מדבבים

## הפקה
הסרט הופק על ידי סטודיו פיירו ובוים על ידי טסונאו קובאיאשי. התסריט נכתב על ידי מאורו קיוזוקה.

## קישורים חיצוניים
* האתר הרשמי

קטגוריה:סרטי 2014
קטגוריה:סרטי אנימה מ-2014
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה
קטגוריה:סרטי נארוטו
תיאטרון ביהאם

**תיאטרון ביהאם** (באנגלית: **Byham Theater**) הוא תיאטרון השוכן ברובע התרבות של מרכז העיר פיטסבורג. הוא נבנה במקור בשנת 1903 תחת השם "The Gayty Theatre", נפתח בליל כל הקדושים בשנת 1904, שופץ ונפתח מחדש כתיאטרון ביהאם בשנת 1990.

ביום פתיחתו הופיעו בו מספר כוכבי קולנוע בולטים, בהם אתל ברימור והלן הייז. בשנות ה-30 של המאה ה-20 הפך התיאטרון לבית קולנוע במשרה מלאה ושינה את שמו ל"תיאטרון פלטון". בתיאטרון הוקרן, בבכורה עולמית, הסרט "ליל המתים החיים" ב-1968. בשנת 1990 רכשה קרן התרבות של פיטסבורג את התיאטרון ושיפצה אותו כחלק מתוכנית שלה. קרולין מ. ביהאם וויליאם ס. ביהאם מפיטסבורג העניקו תרומה חשובה לשיפוץ התיאטרון ב-1995, ומאז הוא נקרא "תיאטרון ביהאם".

## קישורים חיצוניים

* 

## הערות שוליים

קטגוריה:פיטסבורג
קטגוריה:בתי קולנוע
ריימונד ריצ'רדס

**ריימונד ריצ'רדס** (באנגלית: **Raymond Richards**; נולד ב-18 באפריל 2001) הוא אתלט ג'מייקני, זוכה מדליית ארד באליפות עולם באולם (נאנג'ינג 2025) בקפיצה לגובה.

## ביוגרפיה
### 2021
#### מדליית ארד באליפות אמריקה הצפונית, אמריקה המרכזית והקריביים עד גיל 23
באליפות אמריקה הצפונית, אמריקה המרכזית והקריביים עד גיל 23 שנערכה בסן חוסה שבקוסטה ריקה ביולי זכה במדליית ארד בקפיצה לגובה בתוצאה של 1.95 מטר.

### 2025
#### מדליית ארד באליפות עולם באולם
באליפות העולם באולם שנערכה בנאנג'ינג שברפובליקה העממית של סין במרץ זכה במדליית ארד בקפיצה לגובה בשיא אישי חדש של 2.28 מטר, אחרי וו סאנג-הייוק מקוריאה הדרומית (2.31 מטר) והאמיש קר מניו זילנד (2.28 מטר).

## שיאים אישיים
### אצטדיון
* קפיצה לגובה: 2.30 מטר (2025)

### אולם
* קפיצה לגובה: 2.28 מטר (2025)

## קישורים חיצוניים

קטגוריה:קופצים לגובה
קטגוריה:אתלטים ג'מייקנים
קטגוריה:ג'מייקנים שנולדו ב-2001
דמוקרטיה אפיסטמית

**דמוקרטיה אפיסטמית** היא מגוון דעות במדעי המדינה ובפילוסופיה הרואות את ערכה של הדמוקרטיה כמבוססת, לפחות בחלקה, על יכולתה לקבל החלטות טובות או נכונות.

דמוקרטים אפיסטמיים מאמינים כי הלגיטימיות או ההצדקה של ממשל דמוקרטי לא צריכים להתבסס אך ורק על הערך הפנימי של הנהלים הדמוקרטיים ועל האופן שבו הם מגלמים או מבטאים ערכים כמו הוגנות, שוויון או חירות. תחת זאת, הם טוענים שניתן לצפות ממערכת פוליטית המבוססת על שוויון פוליטי לקבל החלטות פוליטיות טובות, ואולי החלטות טובות יותר מכל צורת ממשל חלופית (למשל אוליגרכיה, אריסטוקרטיה או דיקטטורה).

תיאוריות של דמוקרטיה אפיסטמית עוסקות ביכולת של מוסדות דמוקרטיים לעשות דברים כמו לתקשר, לייצר ולנצל ידע, לעסוק בצורות של ניסויים, לצבור שיפוטים ולפתור בעיות חברתיות. בהתבסס על יכולות כאלה, אומרים שהדמוקרטיה מסוגלת לעקוב אחר סטנדרט כלשהו של נכונות, כגון האמת, הצדק, טובת הכלל או האינטרס הקולקטיבי. דמוקרטיה אפיסטמית ככזו אינה ממליצה על צורה מסוימת של דמוקרטיה – בין אם היא ישירה, ייצוגית, משתפת או דיונית – ודמוקרטים אפיסטמיים עצמם חלוקים בדעתם לגבי שאלות כאלה. במקום זאת, הם מאוחדים בדאגה משותפת לערך האפיסטמי של הסדרים פוליטיים כוללים ושווים. לכן, דמוקרטים אפיסטמיים קשורים לעיתים קרובות לרעיונות כמו אינטליגנציה קולקטיבית וחוכמת ההמונים.

## ראו גם
* מריטוקרטיה
* קבלת החלטות קבוצתית

## הערות שוליים

קטגוריה:דמוקרטיה
לאקלן קנדי

**לאקלן קנדי** (באנגלית: **Lachlan Kennedy**; נולד ב-4 בנובמבר 2003) הוא אתלט אוסטרלי, סגן אלוף עולם באולם (נאנג'ינג 2025) בריצת 60 מטר.

## ביוגרפיה
בילדותו שיחק רוגבי יוניון, לפני שעבר להתאמן באתלטיקה.

### 2022
#### אלוף אוקיאניה עד גיל 20
באליפות אוקיאניה עד גיל 20 שנערכה במאקאי שבאוסטרליה ביוני זכה במדליית זהב בריצת שליחים 4x100 מטר בתוצאה של 40.05 שניות. בנוסף, זכה במדליית ארד בריצת 200 מטר בתוצאה של 21.52 שניות.

### 2023
#### סגנית אלופת המשחקים הפסיפיים
במשחקים הפסיפיים שנערכו בהוניארה שבאיי שלמה בנובמבר-דצמבר זכה במדליית כסף בריצת 100 מטר בתוצאה של 10.49 שניות.

### 2024
באולימפיאדת פריז שנערכה באוגוסט סיים במקום תשיעי בריצת שליחים 4x100 מטר בשיא אוקיאניה חדש של 38.12 שניות.

### 2025
בתחרות שנערכה ב-25 בינואר בקנברה שבאוסטרליה השווה את שיא אוסטרליה בריצת 60 מטר, שעמד על 6.52 שניות, ובהמשך אותו יום קבע שיא אוקיאניה ושיא אוסטרליה חדשים של 6.43 שניות בריצת 60 מטר, התוצאה העשירית בטיבה בהיסטוריה.

#### סגן אלוף עולם באולם
באליפות העולם באולם שנערכה בנאנג'ינג שברפובליקה העממית של סין במרץ זכה במדליית כסף בריצת 60 מטר בתוצאה של 6.50 שניות, אחרי ג'רמיה אזו מהממלכה המאוחדת (6.49 שניות) ואקאני סימבינה מדרום אפריקה (6.54 שניות).

## חיים אישיים
בשנת 2018 אובחן עם סוכרת מסוג 1. למד הנדסה ועיצוב באוניברסיטת קווינסלנד.

## שיאים אישיים
### אצטדיון
* ריצת 100 מטר: 10.03 שניות (2025)
* ריצת 200 מטר: 20.93 שניות (2023)

### אולם
* ריצת 60 מטר: 6.43 שניות (2022), **שיא אוקיאניה**

## קישורים חיצוניים

## הערות שוליים

קטגוריה:אתלטים אוסטרלים
קטגוריה:אצנים
קטגוריה:אתלטים באולימפיאדת פריז (2024)
קטגוריה:אוסטרלים שנולדו ב-2003
I Won't Shake (La La Gunilla)

"**I Won't Shake (La La Gunilla)**" (בעברית: "**אני לא אשקשק (לה לה גונילה)**") הוא סינגל שהוקלט על ידי הזמרת השוודית גונילה פרסון. הוא יצא לאור ב-17 בפברואר 2024 בהוצאת חברות התקליטים קרדיאק רקורדס וסוני מיוזיק, כסינגל שלא מתוך אלבום אולפן.

השיר הגיע למקום הרביעי במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי פרדריק אנדרסון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-7.45 מיליון השמעות.

ב-1 בדצמבר 2023 אישר תאגיד השידור השוודי כי פרסון עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "I Won't Shake (La La Gunilla)". היא התחרתה במקצה השלישי, שנערך ב-17 בפברואר 2024 בווקשה. בסיום סבב ההצבעה השני דורגה במקום השלישי, והעפילה לשלב גלגל ההצלה, שנערך ב-2 במרץ. בהתאם להצבעת הקהל דורגה במקום החמישי, והודחה מהתחרות.

## וידאו קליפ
לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של תחרות המלודיפסטיבלן את ההופעה החיה שלו. נכון למרץ 2025 עומד מונה הצפיות של הקליפ על כ-1.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
ז'קלין (זמרת)

**ז'קלין לי הופ קלרין פיפל מוסברג מונקאסה** (בשוודית: **Jacqline Lie Hope Clarine People Mossberg Mounkassa**; נולדה ב-2 ביולי 1998), הידועה בשמה הפרטי **ז'קלין**, היא זמרת שוודית.

## קריירה
אביה של ז'קלין, לאיו, היה מפיק מוזיקלי ופזמונאי קונגולזי. בגיל 16 נשרה מלימודיה בתיכון, כדי להתמקד בפיתוח הקריירה המוזיקלית שלה. באביב 2021, היא הוציאה את הסינגל הראשון שלה, "Do It Better". ביום ההשקה היא הורעלה, אושפזה בבית החולים והסתכנה בפגיעה קבועה במיתרי הקול שלה. במהלך הקיץ, היא שקלה לוותר לחלוטין על הקריירה המוזיקלית שלה.

בשנת 2021 השתתפה ז'קלין בעונה ה-17 של תוכנית הטלוויזיה השוודית *Idol*, ששודרה ב-TV4. היא העפילה לשלב הגמר, בו סיימה במקום השני מאחורי ביקיר בלייר.

ב-1 בדצמבר 2023 אישר תאגיד השידור השוודי כי ז'קלין עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Effortless". היא התחרתה במקצה השלישי, שנערך ב-17 בפברואר 2024 בווקשה. בסיום סבב ההצבעה הראשון דורגה במקום הראשון, והעפילה לשלב הגמר, שהתקיים ב-9 במרץ בו הגיעה למקום התשיעי עם 61 נקודות.

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2024
קטגוריה:ילידות 1998
יצחק אוכברג

**יִצְחָק אוֹכְבֶּרְג** (1878–1937) היה נדבן יהודי.

## ביוגרפיה
אוכברג נולד באומן שבאוקראינה. בגיל 17 היגר לדרום אפריקה שם התעשר מהשקעות בנדל"ן ובעסקים אחרים.

במקביל עסק בפילנתרופיה והרבה לתרום לארגונים יהודיים. הוא היה מראשי בית היתומים היהודי בקייפטאון. ב-1921 בעקבות הפרעות באוקראינה פעל לגייס כספים למען יתומים יהודים מהפרעות ולקבלת אישור להבאת יתומים לדרום אפריקה ויצא למזרח אירופה והביא משם לדרום אפריקה 187 ילדים יהודים יתומים. אוכברג דאג לחינוכם ולמחסורם בשני בתי יתומים שהקים בקייפטאון וביוהנסבורג. הילדים כינו אותו "אבא אוכברג" ("Daddy Ochberg"). בשנת 1927 הביא עוד קבוצה של 200 יתומים יהודים מאוקראינה לדרום אפריקה. במקביל היה מהתורמים להקמת כפר ילדים.

אוכברג היה ממייסדי ההסתדרות הציונית בדרום אפריקה, נשיא קרן היסוד בדרום אפריקה ומהמתרימים והתורמים הגדולים לקרן היסוד. ב-1926 ביקר בארץ ישראל וב-1929 היה ציר בקונגרס הציוני העולמי בציריך. בקונגרס ה-17 וה-18 נבחר לוועד הפועל והיה בין הסגנים במועצה של הסוכנות היהודית.

במאי 1936, לאחר פטירת בתו רות תרם להקמת קתדרה לכלכלה חקלאית ע"ש בתו רות, עליו הופקד פרופ' יצחק אלעזרי-וולקני, שהיווה יסוד של הפקולטה לחקלאות, מזון וסביבה ע"ש רוברט ה. סמית ברחובות.

בדצמבר 1937 נפטר בעת הפלגה חזרה לדרום אפריקה. בצוואתו הוריש 110,000 ליש"ט לקרן הקיימת לישראל, התרומה הגדולה ביותר שניתנה לקרן הקיימת עד אז. בכסף זה נקנו 6,500 דונם ברמת מנשה עליהם הוקמו אדמות הקיבוצים דליה וגלעד. קיבוץ גלעד נקרא בראשיתו על שמו: "אבן יצחק" או "אבן יצחק הוכברג". במרץ 1941 נטעו בקיבוץ דליה עץ לזכרו של אוכברג ליד חדר האוכל. ביוני 1943 הוקם בקיבוץ דליה אכסדרה לזכרו והוכרז שחבל הארץ עליו הוקם הקיבוץ יקרא "חבל יצחק אוכברג". בשנת 2011 הוקם לזכרו מצפור אוכברג המשקיף על הקרקעות שנרכשו בתרומתו.

בצוואתו השאיר גם 90,000 לירות לאוניברסיטה העברית. 35,000 לא"י מעזבונו שנתרמו לאוניברסיטה העברית הוקדשו בשנת 1946 להקמת אגף לבוטניקה לזכרו בבניין הביולוגיה החדש באוניברסיטה העברית.

כן תרם בצוואתו 2500 לא"י למכבי שיועדו לבניית בית מכבי בירושלים כחלק מבית העם בירושלים.

## קישורים חיצוניים

## הערות שוליים

קטגוריה:נדבנים יהודים
קטגוריה:ילידי 1878
קטגוריה:נפטרים ב-1937
סופי ליסיצקי-קופרס

**סופי ליסיצקי-קופרס** (1891–1978), נולדה כסופי שניידר, הייתה היסטוריונית אמנות גרמנייה, פטרונית האוונגרד, סופרת ואספנית אמנות.

## ביוגרפיה
קופרס, לבית שניידר, נולדה בקיל, גרמניה בשנת 1891, בתם של כריסטיאן ומתילד שניידרס. היא למדה תולדות האמנות באוניברסיטה, שם הכירה את בעלה הראשון, פול אריך קופרס, שהיה המנהל האמנותי של אגודת קסטנר  בגרמניה והם עברו להתגורר בהנובר. נולדו להם שני ילדים. לאחר פטירת בעלה במגפת השפעת הספרדית ב-1922, פגשה קופרס את האמן הרוסי אל ליסיצקי ונישאה לו.
[ממוזער|[אגדת הביצה של פאול קלה, באוסף מוזיאון לנבכהאוס במינכן. ב-2015 לאחר הליך משפטי ממושך שולמו פיצויים למשפחתה של ליסיצקי-קופרס.]]
בשנת 1927 עברה קופרס למוסקבה, ברית המועצות. היא השתתפה במספר פרויקטים רחבי היקף של תערוכות עם בעלה השני, האמן והמעצב, אל ליסיצקי. מאוחר יותר כתבה את הספר *אל ליסיצקי: חיים, מכתבים, טקסטים* (1967).

בשנת 1944, שלוש שנים לאחר פטירתו של ליסיצקי, הוגלתה קופרס לנובוסיבירסק עם בנה בן הארבע עשרה, ג'ן. שם התגוררה במשך שלושים וארבע השנים הבאות עד פטירתה בשנת 1978.

## ביזת אמנות על ידי הנאצים
לפני שעברה לברית המועצות השאילה קופרס שש-עשרה יצירות, ביניהן *הגשר* (Die Brücke) של ליונל פיינגר, *ציור מס' 2 עם כחול, צהוב, שחור וגוונים שונים של אפור בהיר ולבן (Schilderij No. 2, "with blue, yellow, black and various light gray and white tones") של [[פיט מונדריאן]],* דומם (*Stilllife) של* אמיל פילה, נוף פריסאי (Land Schaft Paris) *של* אלבר גלז, שתי נקודות שחורות (Zwei schwarze Flecken) ו*אימפרוביזציה מס. 10 (Improvisation Nr. 10)* של ואסילי קנדינסקי, ו*[[אגדת הביצה]]* של פאול קלה, למוזיאון הפרובינציאלי בהנובר.

ב-1937 החרימו הנאצים 13 מהיצירות המושאלות מהמוזיאון כחלק ממדיניות "האמנות המנוונת". הנאצים מכרו את היצירות לחו"ל תמורת מטבע חוץ, ואוסף קופרס-ליסיצקי התפזר ברחבי העולם. רק ארבעה מהציורים אותרו בסוף המלחמה.

## תביעות להשבת אמנות שנבזזה על ידי הנאצים
החל משנת 1989, בנה של סופי ליסיצקי-קופרס, ג'ן ליסיצקי, מנסה להבטיח את השבתן של היצירות שנבזזו. בשנים 2000 הוא קיבל את La grappe de raisins של לואי מרקוזיס. בשנת 2001 החזיר מוזיאון קיומיזו סננזקה בקיוטו, יפן, אקוורל שכותרתו "כיכר עזובה של עיר אקזוטית", 1921, של פאול קלה. הוא הגיע להסכמה עם הבעלים של אימפרוביזציה מס' 10 של ואסילי קנדינסקי.

לאחר מספר חילופי בעלות, הציור אגדת הביצה של קלה הגיע למוזיאון לנבכהאוס במינכן, שם ב-2015 הוא היה נתון לתביעה משפטית ממושכת מצד יורשיה ליסיצקי-קופרס להשבתו. רק ב-2017 הושג הסכם, שהמוזיאון ישמור על הציור אך ישולם פיצוי (מוערך ב-2-4 מיליון אירו) שישולם ליורשים.

בדצמבר 2021, יורשיו של פיט מונדריאן הגישו תביעה נגד מוזיאון פילדלפיה בגין הציור אמנות קומפוזיציה עם כחול, שהאמן העביר לליסיצקי-קופרס כשנתפס על ידי הנאצים.

## ראו גם

## הערות שוליים

קטגוריה:ילידי 1891
קטגוריה:נפטרים ב-1978
קטגוריה:סופרות גרמניות
קטגוריה:אספני אמנות גרמנים
Effortless

"**Effortless**" (בעברית: "**ללא מאמץ**") הוא סינגל שהוקלט על ידי הזמרת השוודית ז'קלין. הוא יצא לאור ב-2 במרץ 2024 דרך חברת התקליטים יוניברסל מיוזיק גרופ, כסינגל שלא מתוך אלבום אולפן.

## רקע והוצאה לאור
"Effortless" נכתב והולחן על ידי ז'קלין, ג'ימי ינסון, קאצי אופיה, ת'ומאס ג'יסון ודינו מדאנהודז'יץ', שגם הפיק אותו מוזיקלית. הוא תואר כשיר אהבה עכשווי מסוגת הפופ.

הוא יצא לאור לשירותי הסטרימינג השונים, כמו ספוטיפיי ואפל מיוזיק, ב-2 במרץ 2024. למחרת פורסם בערוץ היוטיוב של ז'קלין קליפ עם מילות השיר.

## מלודיפסטיבלן 2024
ב-1 בדצמבר 2023 אישר תאגיד השידור השוודי כי ז'קלין עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Effortless". היא התחרתה במקצה השלישי, שנערך ב-17 בפברואר 2024 בווקשה. בסיום סבב ההצבעה הראשון דורגה במקום הראשון, והעפילה לשלב הגמר, שהתקיים ב-9 במרץ בו הגיעה למקום התשיעי עם 61 נקודות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
ג'יי סמית'

**ג'יי ג'ון כריסטופר סמית**' (בשוודית: **Jay Jon Christopher Smith**; נולד ב-29 באפריל 1981) הוא זמר וגיטריסט שוודי. הוא זכה בעונה השביעית של התוכנית *Idol*, לאחר שגבר על מינה קרלסון בגמר התחרות ב-10 בדצמבר 2010.

במהלך התוכנית עורר מחלוקת תקשורתית גדולה כשאישר שבכמה שלבים בתחרות עישן קנאביס. בראיון ל-*Expressen*, סבר כי העונש הראוי עבורו הוא קנס בגין עבירת סמים קלה. אולם מפיקי התחרות אפשרו לו להשתתף במופעים, בתנאי שלא יעשה זאת שוב.

ב-19 בדצמבר 2010 הוציא את אלבום הבכורה שלו, *Jay Smith*, לאור. הוא הגיע למקום הראשון במצעד האלבומים השוודי, ואף דורג במקום התשיעי במצעד השנתי. איגוד תעשיית ההקלטות השוודי התעיד את היצירה בתואר פלטינה.

ב-1 בדצמבר אישר תאגיד השידור השוודי כי סמית' עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Back to My Roots". הוא התחרה במקצה החמישי, שנערך ב-2 במרץ 2024 בקרלסטד. בסיום סבב ההצבעה השני דורג במקום השלישי, והעפיל לשלב גלגל ההצלה, שנערך באותו הערב. בהתאם להצבעת הקהל דורג במקום השני, והעפיל לשלב הגמר, שהתקיים ב-9 במרץ בו הגיע למקום העשירי עם 46 נקודות.

## קישורים חיצוניים

## הערות שוליים

קטגוריה:גיטריסטים שוודים
קטגוריה:זמרים שוודים
קטגוריה:משתתפי מלודיפסטיבלן 2024
קטגוריה:שוודים שנולדו ב-1981
רנה רובר

**רנה פול רובר** (בצרפתית: **René Paul Robert**; 31 בדצמבר 1948 – 22 ביוני 2021) היה חלוץ אגף קנדי מקצועני בהוקי קרח ששיחק 12 עונות בליגת ההוקי הלאומית. הוא שיחק עבור טורונטו מייפל ליפס, פיטסבורג פינגווינס, באפלו סייברס וקולורדו רוקיז מ-1970 עד 1982.

הוא שיחק בשני משחקי אולסטאר ונבחר לחלוץ אגף ימני בנבחרת האולסטאר השנייה ב-NHL בעונת 1975. הוא גם שיחק בגמר גביע סטנלי ב-1975 עם הסייברס, בו כבש את השער המנצח במשחק השלישי.

## שנים ראשונות
רובר נולד בטרואה-ריבייר, ב-31 בדצמבר 1948. בצעירותו, הוא שיחק בטורניר ההוקי הבינלאומי לצעירים של קוויבק ב-1961 עם טרואה-ריבייר. בזמן ששיחק עבור טרואה-ריבייר מייפל ליפס מליגת ההוקי ג'וניור A של קוויבק בעונת 1968, הוא קבע את שיא ה-QJAHL עם 69 שערים ב-49 משחקים, שיא שנשבר לאחר מכן. הוא הוחתם על ידי טורונטו מייפל ליפס על חוזה לחמישה משחקים ניסיוניים ב-20 במרץ 1968.

## קריירת משחק
רובר ערך את הופעת הבכורה שלו ב-NHL עם המייפל ליפס בעונת 1971. הוא שיחק חמישה משחקים במהלך העונה הראשונה שלו ולא צבר שום נקודה. הוא נבחר על ידי פיטסבורג פינגווינס ב-8 ביוני 1971 בדראפט ה-NHL. הוא שיחק ברוב עונת 1972 עם קבוצה זו עד שהועבר בעסקה לבאפלו סייברס תמורת אדי שאק ב-4 במרץ 1972. לאחר מכן הוא שובץ בקו התקפי עם המרכזי ז'ילבר פרו וחלוץ האגף השמאלי ריק מרטן והשלישייה נודעה בשם הקשר הצרפתי. פסל של הקו ההתקפי המפורסם, שנחשף בשנת 2012, ממוקם מול זירת סייברס, קי בנק סנטר.

בעונתו הראשונה עם הסייברס, רובר הוביל את הקבוצה בשערים עם 40, ונבחר למשחק האולסטאר הראשון שלו ב-NHL. לאחר מכן, הקבוצה עלתה במפתיע לפלייאוף ב-1973, כאשר רובר הבקיע את שער ההארכה הראשון של הקבוצה בתולדותיה ב-10 באפריל 1973, במשחק החמישי נגד מונטריאול קנדיאנס שהמשיכו לנצח בסדרה. עונת ההתקפה הטובה ביותר של רובר הייתה במהלך עונת 1975, כאשר הוא כבש 40 שערים ו-60 אסיסטים עבור 100 נקודות. זו הייתה העונה הראשונה של הסייברס עם 100 נקודות לשחקן, והוא גם נבחר לקבוצת האולסטאר השנייה באותה שנה. במשחק השלישי בגמר גביע סטנלי 1975, שזכה לכינוי "משחק הערפל", רובר כבש לאחר 18:29 בהארכה מול פילדלפיה פליירס כדי לעזור לסייברס לנצח את המשחק הראשון שלהם בסדרה. הפליירס זכו בסופו של דבר בגביע בשישה משחקים. רובר הוביל את הליגה במשחקים ששוחקו עם 80 ובשלושער עם 3 בעונה שלאחר מכן. הוא הועבר בעסקה לקולורדו רוקיז ב-5 באוקטובר 1979, בתמורה למגן ג'ון ואן בוקסמיר. רובר מונה לקפטן הרוקיז, לפני שהועבר בעסקה ב-30 בינואר 1981 למייפל ליפס, איתם שיחק את עונתו האחרונה ב-1982. הוא סיים את קריירת ה-NHL שלו עם 744 משחקים, כבש 284 שערים ו-418 אסיסטים עם 702 נקודות.

## שנים מאוחרות
לאחר פרישתו מהוקי קרח מקצועני, רובר שימש כנשיא איגוד בוגרי ה-NHL. הוא התקבל להיכל התהילה של באפלו סייברס יחד עם פרו ומרטן ב-1989. מספר 14 שלו הופרש על ידי הסייברס ב-15 בנובמבר 1995, יחד עם חולצה מספר 7 של ריק מרטן. הם התאחדו עם פרו כאשר מספרו 11 הוצא לגמלאות בטקס בשנת 1990.

רובר חילק את זמנו בין מערב ניו יורק לפלורידה. שביל הגישה בביתו בבאפלו נבנה מחתיכות של באפלו ממוריאל אודיטוריום לאחר הריסתו ב-2009. הוא עבר התקף לב ב-18 ביוני 2021, והוכנס לתומך חיים. הוא מת ארבעה ימים לאחר מכן ב-22 ביוני בבית חולים בפורט שרלוט, פלורידה, בגיל 72.

## סטטיסטיקת קריירה
מקור:
### עונה סדירה ופלייאוף

## הערות שוליים

קטגוריה:שחקני הוקי קרח קנדים
קטגוריה:קנדים שנולדו ב-1948
Back to My Roots

"**Back to My Roots**" (בתרגום חופשי לעברית: "**בחזרה לשורשים שלי**") הוא סינגל שהוקלט על ידי הזמר השוודי ג'יי סמית'. הוא יצא לאור ב-2 במרץ 2024 בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.

השיר הגיע למקום השלישי במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי סמית' עם יונאס יורסטרם, יונתן קייס, מריה ג'יין סמית' וויקטור ת'ל. 

ב-1 בדצמבר 2023 אישר תאגיד השידור השוודי כי סמית' עתיד להשתתף בקדם הארצי לאירוויזיון, מלודיפסטיבלן, עם השיר "Back to My Roots". הוא התחרה במקצה החמישי, שנערך ב-2 במרץ 2024 בקרלסטד. בסיום סבב ההצבעה השני דורג במקום השלישי, והעפיל לשלב גלגל ההצלה, שנערך באותו הערב. בהתאם להצבעת הקהל דורג במקום השני, והעפיל לשלב הגמר, שהתקיים ב-9 במרץ בו הגיע למקום העשירי עם 46 נקודות.

## וידאו קליפ
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של סמית' קטע אודיו רשמי שלו. נכון למרץ 2025 עומד מונה הצפיות של הקליפ על כ-167 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
קים ססריון

**קים לאונל ניקו ססריון** (בשוודית: **Kim Leonel Niko Cesarion**; נולד ב-10 ביולי 1990) הוא זמר-יוצר שוודי ממוצא גוואדלופי-יווני. הוא מנגן על מספר כלים, כמו כינור, פסנתר, ויולה, מערכת תופים וקונטרבס.

## קריירה
בשנת 2011 נועד עם ארנת'ור בירגיסון ולינוס אנדריין, ולאחר מכן חתם על חוזה הקלטות עם אריסטוטוראקס. בנוסף, חתם על הסכם הפצה עם סוני מיוזיק במסגרתו RCA רקורדס תפיץ את שיריו ב ואילו קולומביה רקורדס בארצות הברית.

ססריון התפרסם בזכות קולו הקונטרה-טנור. ב-22 במרץ 2013 הוציא לאור את השיר "Undressed", שדורג בין עשרת השירים הפותחים של חמישה מצעדי פזמונים ברחבי העולם. שירו השני, "Brains Out", פורסם ב-6 בספטמבר. ב-6 ביוני 2014 הוציא את אלבום הבכורה שלו, *Undressed*. בשנת 2018 יצא לאור המיני-אלבום הראשון שלו, *Bleed*.

ב-1 בדצמבר אישר תאגיד השידור השוודי כי טינגוואל עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Ahumma". הוא התחרה במקצה השלישי, שנערך ב-17 בפברואר 2024 בווקשה. בסיום סבב ההצבעה השני דורג במקום החמישי והודח מהתחרות.

## דיסקוגרפיה
### אלבומי אולפן
* 2014: *Undressed*

### מיני-אלבומים
* 2018: *Bleed*

## קישורים חיצוניים
* 

## הערות שוליים

קטגוריה:זמרים שוודים
קטגוריה:פזמונאים שוודים
קטגוריה:משתתפי מלודיפסטיבלן 2024
קטגוריה:שוודים שנולדו ב-1990